6. März
Dr 6. Merz isch dr 65. Dag vum Gregorianische Kalender (dr 66. in Schaltjohr), dodermit blybe no 300 Däg bis zum Änd vum Johr.

Was isch bassiert? 

 1446: In dr Schlacht bi Ragaz sige d Aidgnosse iber e eschtrychisch Heer unter em Chaiser Friedrich III. vu Habsburg un entschaide dodermit dr Alt Zürichrieg zue ihre Gunschte.
 1525: In dr freie Rychsstadt Memmenge dräffe sich im Dytsche Buurechrieg Verdrätter vu drei Buuregruppe go iber ihre Vorgoo gegeniber em Schwebische Bund z rotschlaa. Am negschte Dag grinde si noch em Vorbild vu dr Schywz di Oberschwebisch Aidgnosseschaft.
 1902: Z Madrid wird dr Fueßballclub Real Madrid grindet.
 1930: Unter em Name Birds Eye Frosted Foods bringt dr Clarence Birdseye in dr USA s erscht diefgchielt Gmies uf dr Märt.
 1957: Di britisch-weschtafrikanisch Chronkoloni Goldkischte un s Protektorat Britisch-Togoland wäre unter em Name Ghana unabhängig vu Großbritannie. S Land wird as erschts afrikanischs Land Vollmitgliid im Commonwealth of Nations.
 1960: Dr Kanton Gämf fiert as dritte Kanton vu dr Schwyz no Nöieburg un Waadt s Frauestimmrächt yy.

Uf d Wält chuu 
 1340: John of Gaunt, Herzog vu Lancester
 1475: Michelangelo, italienische Chinschtler
 1765: Alois von Reding, Schwyzer Militär un Bolitiker
 1871: Flurin Camathias, Schwyzer Dichter
 1892: Lina Zulauf, Schwyzer Mundartdichtere
 1927: Gabriel García Márquez, kolumbianische Schriftsteller
 1934: Jean Bonvin, Schwiizer Ökonom und Diplomat
 1941: Alfred Rossel, normannische Liedermacher un Folklorischt
 1962: Erika Hess, Schwyzer Skirännfahreri

Gstorbe 
 1238: al-Kamil, Sultan vu dr Ayyubide z Ägypte
 1850: Jean Baptiste Girard, Schwyzer Franziskanermench un Pedagog
 1900: Gottlieb Daimler, dütsche Ingenieur
 1984: Ilse Weber, Schwyzer Kunschtmooleri
 2005: Hans Bethe,  dütsch-amerikanische Füsiker und Nobelbriisdreeger für Füsik
 2016: Heinz Stauffer, Schwyzer Bfaarer un Dialäktautor
 2017: Arif Demolli, kosovarische Schriftsteller

Weblink 

Tag